આ પ્રસંગે ચુડાસમાએ જણાવ્યું હતું કે, બાળક ભણશે તો ભારત દેશની આવતીકાલ ઉજળી બનશે. જે માતા-પિતા બાળકોને અધવચ્ચે અભ્યાસ કરતા ઉઠાવી લે છે તે સામાજિક પાપ કરે છે. આવુ પાપ કોઈ ન કરે તેવો અનુરોધ તેમણે કર્યો હતો. સમાજમાં અક્ષરજ્ઞાન નહી પણ અભ્યાસ પણ જરૂરી છે તેમ જણાવીને ધો.૧માં પ્રવેશતુ દરેક બાળક ઓછામાં ઓછુ ધો.૧૨ સુધીનો અભ્યાસ પૂર્ણ કરે તેવા સંકલ્પ લેવા દરેક વાલી, શિક્ષકો અને સમાજશ્રેષ્ઠીઓને હિમાયત કરી હતી.